Source: http://publish.kuopio.fi/cgi/DREQUEST.PHP?page=meetingitem&id=2015323576-4
Timestamp: 2020-01-26 20:17:11+00:00
Document Index: 22139537

Matched Legal Cases: ['§ 71', '§ 240', '§ 34', '§ 65', '§ 71', '§ 240', '§ 34', '§ 161', '§ 10']

Pöytäkirja 21.10.2015/Pykälä 178
Asianro 7091/10.00.02.01/2015
Julkulan omakotitonttien luovuttaminen
Kaupungilla on omistuksessaan vapaita omakotitontteja Julkulassa. Kaupunkirakennelautakunnalle esitetään, että omakotitontit luovutetaan vuokratontteina kaupunkirakennelautakunnan 16.3.2011 § 71, 28.9.2011 § 240 ja 25.2.2015 § 34 hyväksymien omakotitonttien yleisten luovutusperiaatteiden mukaisesti.
14.8.2015 voimaan tulleella Julkulan asemakaavamuutosalueella on viisi kaupungin omistamaa ei-omarantaista omakotitonttia. Tontit on asemakaavassa osoitettu asuinpientalojen korttelialueeksi (AP). Tontit sijaitsevat Koivuahonpolulla ja ovat pinta-alaltaan 920 m²:n suuruisia. Rakennusoikeutta tonteilla on 230 k-m². Tontit ovat valmiin kunnallistekniikan piirissä.
Kaupunginvaltuuston 18.6.2007 § 65 hyväksymän maapoliittisen ohjelman mukainen omakotitontin hinta Julkulan alueella on tällä hetkellä 31,98 e/m². Korttelin 36 tontit sijaitsevat tasaisella niityllä rajoittuen lähivirkistysalueeseen ja lisäksi korttelin pohjoisimmalta tontilta on osin myös järvinäkymä. Tonttien sijainti ja muoto huomioon ottaen tonttien neliöhinnaksi esitetään 35 e/m². Osin järvinäköalalla olevan korttelin 36 tontin 5 neliöhinnaksi esitetään 38 e/m². Hinnat sidotaan elinkustannusindeksin pistelukuun 1 910 (joulukuu 2014).
Tontit esitetään luovutettaviksi vuokraamalla ja vuotuinen vuokra on 4 % tontin arvosta. Vuokrat sidotaan elinkustannusindeksin pistelukuun 1 910 (joulukuu 2014).
Omakotitontit esitetään luovutettaviksi voimassa olevilla kaupunkirakennelautakunnan päätöksien 16.3.2011 § 71, 28.9.2011 § 240 ja 25.2.2015 § 34 mukaisilla luovutusperiaatteilla.
Esitys Esitän kaupunkirakennelautakunnalle, että Julkulan kaupunginosan korttelin 36 tontit 1 - 5 vuokrataan seuraavien luovutusperiaattein ja luovutusehdoin:
− Kaupunkiympäristön palvelualueen maaomaisuuden hallintapalvelut järjestää tonttien hakukierroksen parhaaksi katsomanaan ajankohtana.
− Tontit, jotka ovat kerran olleet julkisesti haettavana, siirretään teknisen lautakunnan päätöksessä 21.5.2008 § 161 määriteltyyn jatkuvaan hakumenettelyyn. Päätökset näiden tonttien varaamisesta tai luovuttamisesta tekee kaupunkiympäristön palvelualueen toimintasäännön (kaupunkirakennelautakunta 12.1.2011 § 10) mukaan kiinteistöjohtaja, tonttipäällikkö, kiinteistöasiamies ja maankäyttöinsinööri pääsääntöisesti kuukausittain (karttapalvelun uudistamisen jälkeen noin kahden viikon välein). Mikäli tällöin samaan tonttiin tulee useita hakemuksia, tontinsaaja valitaan maaomaisuuden hallintapalveluiden suorittamalla arvonnalla. Tontinhakijat jaetaan kahteen arvontaryhmään. Ensisijaisessa arvontaryhmässä ovat ne yksityishenkilöt, jotka eivät ole viimeisen 10 vuoden sisällä rakentaneet kaupungin tontille. Toissijaisessa arvontaryhmässä ovat ammattirakentajat, rakennusliikkeet ja 10 vuoden sisällä kaupungin luovuttamalle tontille rakentaneet yksityishenkilöt. 10 vuoden määräaika alkaa vuokrasopimuksen/kauppakirjan allekirjoittamisesta. Tonttia ei osoiteta hakijalle, jolla tai jonka kanssa avoliitossa, avioliitossa tai rekisteröidyssä parisuhteessa asuvalla on hallinnassaan kaupungin osoittama tontti (myyty, vuokrattu tai varattu), jonka rakentamista ei ole hakemusta jätettäessä aloitettu tai jonka rakentaminen on kesken (loppukatselmus pitämättä).
Tonttien luovutusehdot:
− Tontit luovutetaan vuokraamalla.
− Korttelin 36 tonttien 1 - 4 neliövuokra on 1,40 e/m² ja korttelin 36 tontin 5 neliövuokra 1,52 e/m². Vuokrat sidotaan elinkustannusindeksin pistelukuun 1 910 (joulukuu 2014).
− Muutoin vuokrasopimuksessa noudatetaan kansliatoimenpitein määritettäviä tavanomaisia asuntonttien vuokrausehtoja.